นกใหญ่พิฆาต งานหนัก เปิดรังรับมือ กิเลนผยอง ศึกไทยลีก
บิ๊กแมตช์โตโยต้าไทยพรีเมียร์ลีก 12 ก.ค. ฉลามชล ชลบุรี เอฟซี ที่ฟอร์มเริ่มเข้าฝัก เตรียมยกพลบุกรัง แข้งเทพ แบงค็อก ยูไนเต็ด ที่สนามไทย-ญี่ปุ่น ดินแดง ขณะที่ นกใหญ่พิฆาต ชัยนาท ฮอร์นบิล งานหนักในการเปิดบ้านรับมือ กิเลนผยอง เอสซีจี เมืองทอง ยูไนเต็ด ส่วน กระต่ายแก้ว บางกอกกล๊าส เอฟซี รองจ่าฝูง ปักหลักลีโอ สเตเดียม รอรับการมาเยือนของทีมบ๊วย ขุนศึก สระบุรี เอฟซี,ศึกฟุตบอล โตโยต้า ไทยพรีเมียร์ลีก 2015 ในวันอาทิตย์ที่ 12 ก.ค.นี้ ไฮไลต์อยู่ที่เกมบิ๊กแมตช์ ในเวลา 19.00 น. แข้งเทพ แบงค็อก ยูไนเต็ด อันดับ 6 เปิดสนามไทย-ญี่ปุ่น ดินแดง พบ ฉลามชล ชลบุรี เอฟซี อันดับ 8 ถ่ายทอดสดทรู 4 ยู และทรูสปอร์ต เอชดี 3,เจ้าถิ่นเพิ่งลงเตะเกมกลางสัปดาห์บุกเสมอ ราชนาวี 2-2 ซึ่งเกมนี้จะไม่มี วิทยา หมัดหลำ กองกลางกัปตันทีมติดโทษแบน ส่วนดราแกน บอสโควิช, สรรวัชญ์ เดชมิตร จะลงเป็นแกนหลักต่อไป ด้าน ชลบุรี ที่ชนะรวดมา 2 นัด จะขาด แอนเดอร์สัน ดอส ซานโต๊ส ที่ติดโทษแบน แต่จะได้ สุทธินันท์ พุกหอม พ้นโทษกลับมาลงสนามพอดี เช่นเดียวกับเกมรุกจะได้ ติอาโก คุนญา พ้นโทษแบนกลับมาล่าตาข่ายอีกครั้งด้วย,เวลา 18.00 น. นกใหญ่พิฆาต ชัยนาท ฮอร์นบิล อันดับ 12 เฝ้ารังเขาพลอง สเตเดียมพบ กิเลนผยอง เอสซีจี เมืองทอง ยูไนเต็ด อันดับ 3 ถ่ายทอดสดทรูสปอร์ต 2 และทรูสปอร์ต เอชดี 2 เจ้าถิ่นหมดสิทธิใช้งาน โจ แต คึน กองหลังที่โดนแบน กับชนินทร์ แซ่เอียะ ผู้รักษาประตูที่บาดเจ็บ นอกนั้นพร้อมลงเล่นหมด ส่วนแข้ง กิเลน ยกทัพมาเยือนในสภาพฟูลทีม โดย ปิยพล ผานิชกุล กับคลีตัน ซิลวา พ้นโทษแบนกลับมาแล้ว ขณะที่สารัช อยู่เย็น, ดัสกร ทองเหลา, มุ้ย ธีรศิลป์ แดงดา พร้อมออกสตาร์ตเป็นตัวจริงทั้งหมด,เวลาเดียวกัน ราชันมังกร ราชบุรี อันดับ 7 เล่นที่สนามกีฬา จ.ราชบุรี พบ ตะหานน้ำ ราชนาวี อันดับ 16 ถ่ายทอดสดทรูสปอร์ต 6 และคู่สุดท้าย ในเวลา 20.00 น. กระต่ายแก้ว บางกอกกล๊าส เอฟซี รองจ่าฝูง เปิดลีโอ สเตเดียม พบ ขุนศึกสระบุรี เอฟซี ทีมบ๊วยของตาราง ถ่ายทอดสดทรูสปอร์ต 2
บิ๊กแมตช์โตโยต้าไทยพรีเมียร์ลีก 12 ก.ค.  ฉลามชล ชลบุรี เอฟซี ที่ฟอร์มเริ่มเข้าฝัก เตรียมยกพลบุกรัง แข้งเทพ แบงค็อก ยูไนเต็ด ขณะที่ นกใหญ่พิฆาต ชัยนาท ฮอร์นบิล งานหนักในการเปิดบ้านรับมือ กิเลนผยอง เอสซีจี เมืองทอง ยูไนเต็ด 
ไทยพรีเมียร์ลีก,เอสซีจี เมืองมอง ยูไนเต็ด,ชัยนาท ฮอร์นบิล,ชลบุรี เอฟซี,แบงค็อก ยูไนเต็ด,ข่าวกีฬา,ข่าว,ไทยรัฐออนไลน์